Почетни граждани на Стара Загора
Званието „Почетен гражданин на Стара Загора“ се въвежда през 1963 г. Носители на званието почетен гражданин на Стара Загора са били следните лица.

1963 
 1. Веселин Симеонов Ханчев, поет, за заслуги към българската литература – 8.11.1963 г.
 2. Василий Иванов Банников, участвал в строителството на АТЗ, гражданин на СССР – 22.08.1963 г.
 3. Валентина Владимировна Терешкова, летец-космонавт, гражданин на СССР – 11.11.1963 г.
 4. Валерий Фьодорович Биковски, летец-космонавт, гражданин на СССР – 11.11.1963 г.

1964 
 5. Леонид Илич Брежнев, член на Президиума и секретар на ЦК на КПСС, гражданин на СССР – 10.09.1964 г.
 6. Александър Ишков, министър на рибната промишленост на СССР – 14.09.1964 г.
 7. Валтер Улбрихт, първи секретар на Германската единна социалистическа партия и председател на Държавния съвет на ГДР – 15.09.1964 г.

1965 
 8. Владимир Чернов, парашутист. Преди 09.09.1944 г. участвал в партизанското движение в Старозагорски окръг, гражданин на СССР – 05.09.1965 г.

1966 
 9. Григорий Сергеевич Хламов, началник на Главно управление на държавен резерв за материали при МС на СССР – 21.09.1966 г.
 10. Алексей М. Токарев, във връзка с дружбата между гр. Стара Загора и гр. Куйбишев, гражданин на СССР – 26.09.1966 г.

1967 
 11. Акад. Димитър П. Димитров, посветил научната си дейност на древната история на Стара Загора – 05.05.1967 г.
 12. Дамян Николов Иванов, за дългогодишна работа в строителните организации в града – 04.07.1967 г.
 13. Койчо Петров Пенчев, за дългогодишна работа в строителните организации в града – 04.07.1967 г.
 14. Еньо Нанев Петков, за дългогодишна работа в строителните организации в града – 04.07.1967 г.
 15. Атанас Добрев Атанасов, за дългогодишна работа в строителните организации в града – 04.07.1967 г.
 16. Иван Трифонов Иванов, за дългогодишна работа в строителните организации в града – 04.07.1967 г.
 17. Иван Радков Костов, за дългогодишна работа в строителните организации в града – 04.07.1967 г.
 18. Иван Мирчев, поет – 26.10.1967 г.

1968 
 19. Александър М. Пузанов, посланик на СССР в България, във връзка с пребиваването му в гр. Стара Загора, гражданин на СССР – 10 януари 1968 г.
 20. Анатолий Г. Гусев, във връзка с пребиваването му в гр. Стара Загора, гражданин на СССР – 10 януари 1968 г.
 21. Тано Цолов, член на ЦК на БКП, във връзка с пребиваването му в гр. Стара Загора – 01.02.1968 г.
 22. Семьон Андреевич Скачков, председател на Комитета за взаимопомощ на СССР – 01.09.1968 г.
 23. Степан Иванович Мойсейченко, офицер от Червената армия, гражданин на СССР – 08.09.1968 г.
 24. Ген. Леонид Устинович Белоус, във връзка с пребиваването му в гр. Стара Загора, гражданин на СССР – 22.11.1968 г.

1969 
 25. Акад. Петко Груев Стайнов, композитор, по повод 20 г. от създаване на Градския представителен детски хор – януари 1969 г.
 26. Ружа Делчева, народен артист – 24 януари 1969 г.
 27. Стефан Гецов, артист – 24 януари 1969 г.
 28. Никола Й. Николов, оперен певец – 24 януари 1969 г.
 29. Любомир Кабакчиев, артист – 24 януари 1969 г.
 30. Василий Кузмин Хренов, ръководител на групата съветски специалисти, участвали в изграждането на комплекс „Марица-изток“, гражданин на СССР – 20.05.1969 г.
 31. Леонид Аркадиевич Костандов, министър на химията на СССР – 28.08.1969 г.
 32. Николай Николаевич Органов, първи зам.-председател на Дружеството за съветско-българска дружба в Москва, гражданин на СССР – 28.08.1969 г.
 33. Владимир Николаевич Судец, зам.-председател на Дружеството за съветско-българска дружба в Москва, гражданин на СССР – 28.08.1969 г.
 34. Генадий Павлович Неопиханов, специалист, участвал в изграждането на завода за капролактам, гражданин на СССР – 09.10.1969 г.
 35. Христо Никифоров Шанов, секретар на ОК на БКП, по случай 50-годишнината му – 28.11.1969 г.

1970 
 36. Мара Георгиева Нанева, скулптор, автор на паметника на Ленин в Стара Загора – 21.04.1970 г.

1971 
 37. Андриан Николаев, летец-космонавт, гражданин на СССР – 25.05.1971 г.

1972 
 38. Димо Дичев Новаков, за заслугите му за изграждане и укрепване на БКП, член на ЦК на БКП – 27 януари 1972 г.
 39. Николай Гяуров, оперен певец – 30.11.1972 г.

1973 
 40. Алексей Петрович Мересиев, летец, във връзка с пребиваването му в града – 11.07.1973 г.
 41. Кръстю Добрев, участник в борбата против капитализма, член-кореспондент на БАН – 24.09.1973 г.

1976 
 42. Алексей Елисеев, летец-космонавт, гражданин на СССР – 08.04.1976 г.

1977 
 43. Николай Константинович Байбаков, за оказана ценна помощ в развитието на химическата промишленост, електрониката и др. отрасли, гражданин на СССР – 07.07.1977 г.
 44. Никола Динев Николов, заслужил майстор на спорта и световен шампион по борба – 21.09.1977 г.
 45. Акад. Марин Петров Големинов, композитор – 21.11.1977 г.

1978 
 46. Стою Неделчев-Чочоолу, генерал-майор, за големите му заслуги в съпротивителното движение в България и в изграждането на развито социалистическо общество в НРБ – 07.02.1978 г.

1979 
 47. Георги Иванов Иванов, първият български летец-космонавт – 09.05.1979 г.
 48. Николай Рукавишников, летец-космонавт – 09.05.1979 г.

1981 
 49. Георги Павлов, герой на социалистическия труд, за активното му участие в борбата против фашизма и капитализма, народен представител – 16.02.1981 г.
 50. Борис Владимирович Балмонт, министър на машиностроителната промишленост на СССР – 08.07.1981 г.
 51. Владимир Михайлович Воеводин, зам.-министър на машиностроителната промишленост на СССР – 08.07.1981 г.

1982 
 52. Михаил Сергеевич Соломенцев, кандидат-член на ЦК на КПСС и председател на Министерския съвет на РСФСР – 17.03.1982 г.
 53. Атанас Петков Стоянов, строителен работник в СМК – 01.11.1982 г.

1983 
 54. Димитър Тодоров Узунов, оперен певец – 21 януари 1983 г.
 55. Георги Панков, министър на химическата промишленост, във връзка с 20-годишнината от пускането в експлоатация на Химическия комбинат – 30.05.1983 г.
 56. Анна Томова-Синтова, оперна певица – 28.11.1983 г.

1984 
 57. Атанас Димитров Петров, заслужил деятел на хранителната промишленост, във връзка с удостояването му със званието „Герой на социалистическия труд“ – 30.03.1984 г.
 58. Проф. Въто Груев Груев, заслужил деятел на науката, професор, за особено големите му заслуги в изграждането на ВИЗВМ – 21.05.1984 г.
 59. Костас Димитриус Канидис, алпинист, участник в българската експедиция „Еверест-84“ – 28.05.1984 г.
 60. Людмила Жечева-Андонова, спортистка, световен рекордьор на висок скок – 12.12.1984 г.
 61. Павел Христов Матев, поет – 12.12.1984 г.

1985 
 62. Христо Стайков, бивш кмет на Стара Загора, за личния му принос в укрепване на народната власт и награждаването му с орден „Георги Димитров“ – 08.04.1985 г.
 63. Йордан Капсамунов, бивш кмет на Стара Загора – 08.04.1985 г.

1987 
 64. Дойка Русенова Докузова, за активно участие в борбата против фашизма и капитализма – 26.03.1987 г.
 65. Пенка Минева Стойкова, заслужил майстор на спорта – 26.03.1987 г.

1988 
 66. Анатолий Соловьов, летец-космонавт, за успешно изпълнение на научно-техническата програма „Шипка ‘88“ по време на втория съвместен българо-съветски космически полет, гражданин на СССР – 01.07.1988 г.
 67. Виктор Савиних, летец-космонавт, за успешното изпълнение на научно-техническата програма „Шипка ‘88“ по време на втория съвместен българо-съветски космически полет, гражданин на СССР – 01.07.1988 г.
 68. Александър Александров, български летец-космонавт, за успешното изпълнение на научно-техническата програма „Шипка ‘88“ – 01.07.1988 г.

1993 
 69. Рене Йорданова, оперна певица – 04.10.1993 г.
 70. Димитър Караджов, художник, поет, педагог, преводач – 04.10.1993 г.

1994 
 71. Иван Тодоров Попчев, художник (посмъртно) – 29.09.1994 г.
 72. Христо Кацаров, поет, драматурт (посмъртно) – 29.09.1994 г.
 73. Недьо Александров, историк и общественик – 29.09.1994 г.
 74. Петър Русков, художник и сценограф – 29.09.1994 г.
 75. Едит Гайс, д-р на филологическите науки, Берлин, Германия, за изключителен принос в научното изследване и популяризиране на историята на Августа Траяна по целия свят с издадения от нея научен труд – 29.09.1994 г.
 76. Д-р Христо Огнянов, литератор, историк, журналист – 29.09.1994 г.

1995 
 77. Негово Високопреосвещенство Старозагорският митрополит Панкратий, за съхраняване на църковното наследство – 21.09.1995 г.
 78. Васил Михайлов, артист – 21.09.1995 г.

1996 
 79. Иван Неделчев, енциклопедист, краевед, писател (посмъртно) – 03.10.1996 г.
 80. Веселина Кацарова, оперна певица – 03.10.1996 г.
 81. Радослав Димитров, летец-изпитател (посмъртно), загинал при изпълнение на служебния си дълг – 03.10. 1996 г.
 82. Димитър Димитров, дългогодишен диригент на Старозагорската опера – 03.10.1996 г.

1997 
 83. Проф. Митко Гогошев, физик, принос за космическата наука (посмъртно) – 02.10.1997 г.
 84. Леда Милева, поетеса и преводачка и за дарителството, свързано с къща музей „Гео Милев“ – 12.10.1997 г.
 85. Минчо Драндаревски, за всеотдайна служба на народа и БЗНС (посмъртно) –12.10.1997 г.

1998 
 86. О.з.ген.-майор Делчо Делчев, за строителството на България – 01.10.1998 г.
 87. Кирил Тодоров, композитор – 01.10.1998 г.
 88. Александър Михайлов – Аличко, музикант – 01.10.1998 г.

1999 
 89. Проф. Росен Иванов, лекар, ортопед – 25.06.1999 г.
 90. Стефка Минева, оперна певица – 01.10.1999 г.
 91. Проф. Андон Геров, учен, създател на породата местно кафяво говедо за Южна България – 01.10.1999 г.
 92. Акад. Никола Бонев, астроном, създател на Старозагорската обсерватория (посмъртно) – 10.10.1999 г.

2000 
 93. Проф. Минко Балкански, световнопризнат физик – 18.05.2000 г.
 94. Наум Шопов, артист – 28.07.2000 г.
 95. Арх. Никола Каишев, основател и дългогодишен председател на Тракийското и Македоно-одринското дружество в Стара Загора, строител на Стара Загора в началото на века (посмъртно) – 29.09.2000 г.
 96. Стойчо Стойчев, поет (посмъртно) – 29.09.2000 г.
 97. Арманд Перего от Страсбург (Франция), за активната му дарителска дейност – 29.09.2000 г.
 98. Росица Баталова, диригент, популяризатор на българското класическо изкуство, авторка на три книги за родния град – 29.09.2000 г.
 99. Проф. Александър Йосифов, композитор – 29.09.2000 г.
 100. Иванка Колева, параолимпийска шампионка – 23.11.2000 г.
 101. Станчо Колев, световен шампион по борба, два пъти олимпийски вицешапион – 23.11.2000 г.

2002 
 102. Проф. Петър Жеков, учен генетик и композитор – 05.10.2002 г.
 103. Крум Георгиев, фолклорист – 05.10.2002 г.
 104. Георги Велев, артист – 05.10.2002 г.
 105. Д-р Никола Ненов, лекар (посмъртно) – 05.10.2002 г.

2003 
 106. Богдана Попова, хоров диригент – 05.10.2003 г.
 107. Веселин Ненов, композитор и диригент – 05.10.2003 г.
 108. Величка Койчева, музеен работник – 05.10.2003 г.
 109. Жеко Христов, поет (посмъртно) – 05.10.2003 г.
 110. Д-р Дарина Кръстинова, лекар офталмолог – 05.10.2003 г.
 111. Проф. Иван Карабалиев, преподавател в Тракийския университет – 05.10.2003 г.
 112. Добри Алексиев Костин, старши треньор по спортна акробатика – 05.10.2003 г.

2004 
 113. Таньо Клисуров, поет – 24.05.2004 г.]]
 114. Димитър Македонски, учител – 24.05.2004 г.
 115. Борис Христов, световноизвестен оперен певец, бас (посмъртно) – 24.05.2004 г.
 116. Димитър Николов, музеен работник – 24.05.2004 г.

2005 
 117. Иво Папазов – Ибряма, музикант – 04.10.2005 г.

2008 
 118. Светлозар Дойчев, учител, 18.09.2008 г.
 119. Явор Янакиев, борец – 18.09.2008 г.
 120. Христина Морфова, оперна певица (посмъртно) – 30.10.2008 г.
 121. Методий Кусев, митрополит (посмъртно) – 30.10.2008 г.

2010 
 122. Димитър Рачев, юрист и културен деец – 30.09.2010 г.

2013 
 123. Петър Хубчев, старши треньор на ПФК Берое (Стара Загора) – 26.09.2013 г. Под ръководството на Хубчев през годината Берое печели Купата на България и Суперкупата на България и записа ново участие в Европейските клубни турнири.

Източници 

 Библиотека „Родина“